วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
27 ส.ค. 2558

ภาครวมตลาดภาคเช้า
ดัชนีไทย SET ปิดบวก 1,345.30 (+25.22 จุด,+1.91%) กรอบ 1336-1346 มูลค่าการซื้อขาย  23,488.23 ลบ. กลับขึ้นมาเคลื่อนไหวในแดนบวก ใกล้แนวต้าน 1350 ด้วยแรงซื้อมากในหุ้นกลุ่ม BANK ENERG ICT CONMAT CONS ตามลำดับ กระโดดแข่งกับตลาดภูมิภาคที่ปรับขึ้นต่อเนื่อง หลังจากที่ตลาดหุ้นนิวยอร์กดีดตัวขึ้นเมื่อคืนทำให้ลดความกังวลในระดับหนึ่ง ตลาดหุ้นฮ่องกงปิดภาคเช้าเพิ่มขึ้น +2.53% ดัชนีเซี่ยงไฮ้คอมโพสิต +1.6% ตลาดหุ้นมาเลเซีย +1.03% รับข่าวดีจากทั้ง ธนาคารกลางจีนได้อัดฉีดเงินเข้าสู่ระบบในวันนี้ 1.50 แสนล้านหยวน ผ่านทางข้อตกลงซื้อพันธบัตร จากราคาน้ำมันในตลาดฟิวเจอร์สที่ดีดกลับทำให้หุ้นในกลุ่มพลังงานกลับขึ้นมาได้
หลังจากที่สต็อคน้ำมันของสหรัฐฯลดลงมากกว่าที่คาดการณ์ไว้ จากแนวโน้มที่เฟดจะปรับขึ้นอัตราดอกเบี้ยในการประชุมเดือนหน้ามีน้อยลง และจากข้อมูลเศรษฐกิจที่แข็งแกร่งของสหรัฐ รวมถึงยอดสั่งซื้อสินค้าคงทนที่พุ่งขึ้นเกินคาดในเดือนก.ค. และปัจจัยในประเทศ หุ้นในกลุ่มแบงก์และกลุ่มรับเหมาฯ ปรับตัวขึ้นรับแรงหนุนจากความชัดเจนในเรื่องการลงทุนของภาครัฐ ด้วยทีมเศรษฐกิจชุดใหม่ กระทรวงพาณิชย์ เผยการค้าระหว่างประเทศ ก.ค.58 ว่า การส่งออกติดลบ 3.56%, การนำเข้าติดลบ 12.73% แต่ส่งออกลดลงในอัตราที่ชะลอตัวลง เนื่องจากการส่งออกยานยนต์และส่วนประกอบกลับมาฟื้นตัว ขณะที่สินค้าที่เกี่ยวข้องกับน้ำมันยังมีมูลค่าส่งออกต่ำตามราคาน้ำมัน และสินค้าเกษตรมีมูลค่าส่งออกต่ำตามราคาตลาดโลก
 
หุ้นบวกดัชนี PTT SCB CPALL PTTEP KBANK ADVANC TRUE AOT PTTGV BDMS BBL CPN  
หุ้นลบดัชนี SCC BH IRPC TTW SSI AQ HEMRAJ MONO PTL ROJNA
 
แนวโน้มตลาดและหุ้นที่น่าสนใจภาคบ่าย
มีแนวโน้มปรับตัวขึ้นไปปิดแก๊ปที่ 1,358
ดัชนีสามารถปรับตัวผ่านแนวต้านสำคัญที่ 1,336 ได้ พร้อมสัญญาณ Convergence ใน MACD มีเป้าหมายที่ 1,358   
 
CPALL (ราคาปิดภาคเช้า 49.00)
แนะนำซื้อเก็งกำไร: ราคาสามารถกลับมายืนเหนือแนวต้านสำคัญและเส้นค่าเฉลี่ย 15 วันที่ 48.50 ได้ มีโอกาสปรับตัวขึ้นต่อทดสอบ ยอดเดิมที่ 51.25
 
CK (ราคาปิดภาคเช้า 27.00)
แนะนำซื้อเก็งกำไร: ราคากลับมายืนเหนือเส้น Downtrend Line ใหญ่ที่ 27.00 พร้อม MACD เริ่มมีค่าเหนือ 0 มีโอกาสปรับตัวขึ้นทดสอบ ต้านแรกที่ 28.25  